Մեծ Ալ

Մեծ Ալ լիճ կամ Արագյոլ, Արագյոլար, Ալագյոլ, բնական ջրային ավազան Արցախի Հանրապետության Շահումյանի շրջանում՝ Սյունիքի (Ղարաբաղի) բարձրավանդակի Հեղգաց սարավանդի կենտրոնական մասում, ծովի մակարդակից 2947 մ բարձրության վրա, Սառնակունք գյուղից հյուսիս-արևելք, Ծար գյուղից և Ջերմաջուր առողջարանային ավանից դեպի հյուսիս։ Մակերեսը՝ 53 հա է (0,53 կմ²), միջին խորությունը՝ 1,88 մ։ Բարձրությունը 2729 մ է, ջրի ծավալը՝ մինչև 32,5 միլիոն մ։ Երեք կողմից եզրավորված է հրաբխային կոներով, որոնք լճի նկատմամբ ունեն 100-120 մետր հարաբերական բարձրություն։ Ձգված է հյուսիս-արևելքից հարավ-արևմուտք ուղղությամբ, մոտ 1 կմ երկարությամբ և 830 մետր լայնությամբ։ Սնվում է գլխավորապես մթնոլորտային տեղումներով, ձմռանը մինչև հատակը սառչում է։ Ոչ հեռու գտնվում է երկրորդ՝ փոքր լիճը, բարձրությունը 2743 մ, մակերեսը՝ 1,6 կմ, ջրի ծավալը՝ մինչև 9,4 միլիոն մ։ Սնումը խառն է, ջուրը՝ պարզ, մաքուր, օգտագործվում է անասուններին ջրելու համար։ Ջուրը մաքուր է, պարզ։ Ամռանը միջին ջերմաստիճանը 12 °C է։ Ներկայում լիճն ու հարակից տարածքը գտնվում է Ադրբեջանի զինված ուժերի վերահսկողության ներքո։ Նշումներ Ծանոթագրություններ